**17.05.2024**

**COMUNICAT DE PRESĂ**





Pentru a garanta că libertatea fundamentală a liberei circulații funcționează în practică și aduce o mobilitate echitabilă persoanelor și companiilor, Autoritatea Europeană a Muncii (ELA), condusă de românul Cosmin Boiangiu a organizat în 16 mai 2024, pe autostrada A1 Timișoara - Arad o acțiune de control împreună cu inspectori de muncă din cadrul ITM TIMIȘ, coordonați de doamna inspector șef, Ileana Mogoșanu și inspectori de muncă din cadrul **Inspecției Muncii din Slovacia,** precum și inspectori ISCTR, **coordonați de domnul Lucian Ilie Sîrbu** **inspector șef teritorial ISCTR – IT 5.**

Este pentru a doua oară când Autoritatea Europeană a Muncii - ELA alege județul Timiș pentru a organiza o inspecție comună, denumită TRUCK&BUS, privind verificarea angajatorilor care desfășoară activități de transport rutier în spatiul Comunității Europene și a lucrătorilor transfontalieri, respectiv a șoferilor care tranzitează România.

În timpul acțiunii de control au fost verificate 97 de autovehicule dintre care: 45 înmatriculate în România, 19 în Bulgaria, 5 Serbia, 1 Ucraina, 4 Ungaria, 11 Turkmenistan, 6 Polonia, 1 Belgia, 1 Lituania, 1 Slovacia. Au fost întocmite 12 procese verbale de contravenție în valoare de 59.000 de lei pentru 12 dintre autovehiculele controlate.

Sancțiunile au fost aplicate pentru:

* neînregistrarea manuală a datelor tahograf - 3
* nerespectarea timpului de muncă și timpului de odihnă al conducătorilor auto - 5;
* lipsa inspecției tehnice periodice valabilă -1;
* lipsa certificate de pregătire profesionaă conducător auto – 2;
* depășire masa totală maximă autorizată – 1;
* manipulare sistem adBlue – 1;.

Inspecțiile comune organizate de ELA fac posibilă cooperarea între statele membre UE, îmbunătățind schimbul de informații și bune practici în vederea aplicării legislației specifice detașării transnaționale.

**INSPECTOR ȘEF**

**JR. ILEANA MOGOȘANU**